JKN ส่งละครไทยกว่า 20 เรื่อง ฉาย “ช่อง 8” ลุยขยายฐานผู้ชม
JKN เล็งนำละครไทยเรตติ้งแรงกว่า 20 เรื่อง ฉายผ่าน “ช่อง 8” ภายในไตรมาส 3/64 มั่นใจขยายฐานผู้ชมเพิ่ม
JKN เล็งนำละครไทยเรตติ้งแรงกว่า 20 เรื่อง ฉายผ่าน “ช่อง 8” ภายในไตรมาส 3/64 มั่นใจขยายฐานผู้ชมเพิ่ม
22 ก.ค. 2564

นายจักรพงษ์ จักราจุฑาธิบดิ์ ประธานเจ้าหน้าที่บริหารและกรรมการผู้จัดการ บริษัท เจเคเอ็น โกลบอล มีเดีย จำกัด (มหาชน) หรือ JKN เปิดเผยว่า บริษัทฯ ร่วมกับ สถานีโทรทัศน์ช่อง 8 เตรียมนำละครช่อง JKN18 ไปฉายที่ช่อง 8 ในไตรมาส 3/64 เพื่อขยายฐานผู้ชมของช่องในวงกว้าง โดยได้คัดเลือกละครไทยน้ำดีที่โกยเรตติ้งกระฉูดมาแล้ว เช่น ละครพีเรียดย้อนยุค อย่าง ซิ่นลายหงส์, สาปกระสือ, เทพธิดาขนนก และละครอีกหลากหลายแนวมากมายกว่าอีก 20 เรื่อง และเตรียมปรับผังรายการช่อง JKN18 อีกครั้ง โดยมีกำหนดออกอากาศวันแรก 2 ส.ค.64
โดยที่ผ่านมา JKN ได้ขายคอนเทนต์ที่นำเข้าจากต่างประเทศให้กับ อาร์เอส กรุ๊ป เพื่อออกอากาศในสถานีโทรทัศน์ช่อง 8 เป็นระยะเวลาต่อเนื่องกว่า 3 ปี ซึ่งมีทั้งรายการสาระและความบันเทิง ทั้งจากซีรีส์อินเดีย อาทิ หนุมาน ยุวเทพมหาวานร, สีดาราม ศึกรักมหาลงกา, นาคิน แค้นรักนางอสรพิษ ซึ่งได้สร้างปรากฏการณ์ที่ทำให้คนไทยพูดถึงมากที่สุด โดยแต่ละเรื่องล้วนได้รับกระแสความนิยมโกยเรตติ้งมาแรงแซงทุกโค้ง ติดอันดับซีรีส์ฮิตตลอดกาล รวมถึงรายการสารคดี ทำให้มีฐานคนดูเพิ่มมากขึ้น โดยในปี 64 JKN ได้ส่งมอบคอนเทนต์รายการใหม่ๆ ไปแล้วกว่า 1,000 ตอน